કોલંબો/માલે : માલદીવના પૂર્વ રાષ્ટ્રપતિ મોહમ્મદ નશીદે એક તરફ ચીનને પોતાના દેશમાં ચાલી રહેલા ગતિરોધથી દૂર રહેવા માટે અને ભારતને દખલગિરી કરવા માટે માંગણી કરી છે. નશીદે બુધવારે ટ્વીટ કરીને કહ્યું કે, ભારતે સૈન્યની દખલગિરી દ્વારા મધ્યસ્થની ભૂમિકા અદા કરવી જોઈએ. નશીદનો આ પ્રસ્તાવ સીધી રીતે ચીન માટે ઝાટકો છે. તાજેતરમાં જ ચીને માલદીવમાં સૈન્ય દખલનો વિરોધ કરતા કહ્યું હતું કે, આ સંકટને વાતચીત દ્વારા હલ કરવું જોઈએ.